ખેર, અહીં વાત સુપરસ્ટારની પરમ્પરાની નથી કરવી, પરંતુ ડિસેમ્બરના મહીનાની કરવી છે કે જેણે બૉલીવુડને તેનો પ્રથમ અઘોષિત સુપરસ્ટાર આપ્યો હતો. હા જી, દિલીપ કુમારનો જન્મ ડિસેમ્બર માસમાં જ થયો હતો. ડિસેમ્બરે એકલા દિલીપ કુમાર જ નહીં, પણ બૉલીવુડના પ્રથમ સુપરસ્ટાર રાજેશ ખન્ના અને સાઉથના સુપરસ્ટાર રજનીકાંત પણ આપ્યાં, તો આજના બૉલીવુડ દબંગ સલમાન ખાન પણ ડિસેમ્બરની જ ઉપજ છે. આમ જોઇએ તો ડિસેમ્બરે બૉલીવુડને એક, બે નહીં, પણ ત્રણ-ત્રણ સુપરસ્ટાર્સ આપ્યાં છે.